Aleksandr Miĥajloviĉ Nedoŝivin

Aleksandr Miĥajloviĉ NEDOŜIVIN (, 14-a de marto 1868 en Kazan – marto 1943 en Nico) estis rusa esperantisto.

Dum 27 jaroj li estis imposta specialisto en financministerio, poste 10 jarojn advokato.

Esperantisto de 1910, li kunfondis la Esperanto-Societon en Kovno (Litovio) kaj en Petrogrado fondis Internacian Esperantan Komercan Ĉambron, kiu ricevis ankaŭ subvencion. Liajn Esperantajn laborojn partoprenis liaj edzino (mortinta en 1926) kaj filino.

En 1920 li transloĝiĝis eksterlanden kaj en 1927 pastriĝis. En 1928 li fariĝis paroĥestro en la rusa ortodoksa preĝejo en Leipzig.

Kategorio:Rusiaj esperantistoj
Kategorio:Naskiĝintoj en Tatarstano